49. ΠΡΟΕΔΡΙΚΟ ΔΙΑΤΑΓΜΑ υπ' αριθ. 377 της 7/17 Σεπτ. 1987 (ΦΕΚ Α' 168) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τον «Εθνικό Οργανισμό Καπνού (ΕΟΚ)». Έχοντας υπόψη: 1.Τις διατάξεις της παρ. 3 του άρθρ. 19 και της παρ. 3 του άρθρ. 18 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α' 23). 2.Τις διατάξεις της παρ. 5 του άρθρ. 24 του Νόμ. 1558/1985 (ΦΕΚ Α' 137). 3.Την αριθ. 2389/13.2.87 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ Β' 81). 4.Την αριθ. 359/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Γεωργίας και Περιβάλλοντος, Χωροταξίας και Δημοσίων Έργων και του Υφυπουργού Οικονομικών, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από τον Εθνικό Οργανισμό Καπνού (ΕΟΚ) είναι το Διοικητικό Συμβούλιο, ο Πρόεδρος του Διοικητικού Συμβουλίου ή τα εξουσιοδοτημένα όργανα σύμφωνα με τις οργανωτικές διατάξεις του ΕΟΚ και όπως ειδικότερα ορίζεται στα επόμενα άρθρα. Ορισμοί-Διευθύνουσα ΥπηρεσίαΠροϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι η Τεχνική Υπηρεσία του ΕΟΚ σύμφωνα με τις εκάστοτε ισχύουσες οργανωτικές διατάξεις. β)«Προϊσταμένη Αρχή» ή «Εποπτεύουσα Αρχή» είναι το Διοικητικό Συμβούλιο του ΕΟΚ. γ)Ως επιβλέποντες ορίζονται από τον ΕΟΚ τεχνικοί υπάλληλοι αυτού οιασδήποτε κατηγορίας και βαθμού, τεχνικοί υπάλληλοι Δημοσίων Υπηρεσιών ή ΝΠΔΔ ή ΝΠΙΔ ή ιδιώτες τεχνικοί που έχουν τα απαιτούμενα από το νόμο προσόντα. Τεχνικό Συμβούλιο Άρθρ.3.-1.Συνιστάται Τεχνικό Συμβούλιο του Εθνικού Οργανισμού Καπνού (ΕΟΚ). Το Συμβούλιο αυτό συγκροτείται με απόφαση του Προέδρου του Διοικητικού Συμβουλίου που δημοσιεύεται στην Εφημερίδα της Κυβερνήσεως και αποτελείται από: α)Τον Προϊστάμενο της Τεχνικής Υπηρεσίας του Οργανισμού ως Πρόεδρο. β)Τον Προϊστάμενο της Δ/νσης Καπνοπαραγωγής ή της Δ/νσης Αγορών του Οργανισμού, που ορίζεται με απόφαση του Προέδρου του Διοικητικού Συμβουλίου του ΕΟΚ. γ-δ)Δύο τεχνικούς υπαλλήλους κατηγορίας ΠΕ βαθμού Α' ένα από τη Γενική Γραμματεία Δημοσίων Έργων του Υπουργείου Περιβάλλοντος, Χωροταξίας και Δημοσίων ΄Εργων και ένα από το εποπτεύον τον ΕΟΚ Υπουργείο Γεωργίας, που ορίζεται με τους αναπληρωτές τους από τους αρμόδιους Υπουργούς. ε)Ένα εκπρόσωπο του Τεχνικού Επιμελητηρίου Ελλάδας (ΤΕΕ) που ορίζονται με τον αναπληρωτή του από τη Διοικούσα Επιτροπή του ΤΕΕ. 2.Αναπληρωτές των με στοιχ. α και β μελών ορίζονται οι νόμιμοι αναπληρωτές αυτών. 3.Καθήκοντα Γραμματέα εκτελεί υπάλληλος της Τεχνικής Υπηρεσίας του ΕΟΚ οιασδήποτε κατηγορίας, κλάδου και βαθμού που ορίζεται με το αναπληρωτή του με την απόφαση συγκρότησης του Συμβουλίου. 4.Εισηγητές του Συμβουλίου είναι οι αρμόδιοι καθ’ ύλη τεχνικοί υπάλληλοι της Τεχνικής Υπηρεσίας του Οργανισμού, που συμμετέχουν σ’ αυτό χωρίς ψήφο και προσκαλούνται από τον Πρόεδρο του Τεχνικού Συμβουλίου. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο νόμιμος αναπληρωτής του και δύο από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Η θητεία των μελών του Τεχνικού Συμβουλίου ορίζεται τριετής. 8.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418/1984 και τα εκτελεστικά αυτού δ/τα, καθώς επίσης και για κάθε θέμα που παραπέμπει σ’ αυτό το Διοικητικό Συμβούλιο ή το όργανο που είναι αρμόδιο να αποφασίζει σε κάθε συγκεκριμένη περίπτωση. (Αντί για τη σελ. 740,21(α)  Σελ. 740,21(β) Τεύχος 1455 Σελ. 17 Καπνικοί Οργανισμοί 16.Ι.β.49 Διεθνείς Διαγωνισμοί Άρθρ.4.-Η διακήρυξη και διεξαγωγή διεθνών διαγωνισμών για τα έργα που αφορά το παρόν δ/γμα εγκρίνονται από το Διοικητικό Συμβούλιο του ΕΟΚ. Παρεκκλίσεις-Πρότυπα συμβατικά τεύχη Άρθρ.5.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων του ΕΟΚ, οι παρεκκλίσεις αυτές εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου του Οργανισμού. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Γεωργίας και Περιβάλλοντος, Χωροταξίας και Δημοσίων ΄Εργων μετά από εισήγηση του Διοικητικού Συμβουλίου του Οργανισμού. Αιτήσεις Θεραπείας Άρθρ.6.-1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 Νόμ. 1418/1984 αποφασίζει ο Υπουργός Γεωργίας, ύστερα από γνώμη των αρμόδιων συμβουλίων της κεντρικής Υπηρεσίας του Υπουργείου. 2.Οι αιτήσεις αυτές απευθύνονται στον Υπουργό Γεωργίας και χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Τελικές Διατάξεις Άρθρ.7.-1.Στα έργα του ΕΟΚ των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ' εξουσιοδότησή του. Έναρξη Ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. Σελ.740,22(β) Τεύχος 1455 Σελ. 18 